**ამბროლაურის მუნიციპალიტეტის მეორე მოწვევის საკრებულოს**

**ოცდამეშვიდე მორიგი სხდომის**

**ო ქ მ ი №24**

*ქ. ამბროლაური, ბრატისლავა რაჭის ქ. N11 30 ნოემბერი 2022 წელი (11:00 სთ)*

 ამბროლაურის მუნიციპალიტეტის მეორე მოწვევის საკრებულოს ოცდამეშვიდე მორიგი სხდომა შედგა ამბროლაურის მუნიციპალიტეტის საკრებულოს რეგლამენტის 47-ე მუხლის პირველი პუნქტის საფუძველზე.

 სხდომას ესწრებოდა საკრებულოს სრული და სიითი შემადგენლობიდან (30 წევრიდან) 23 წევრი: ასლან საგანელიძე, დავით ხუციშვილი, ზაალ მეტრეველი, დავით გოგსაძე, პაატა მაჭანკალაძე, ბაქარ ბაკურაძე, თენგიზ გელოვნიშვილი, ელიზბარ კობახიძე, სიმონი ჭელიძე, მერაბი ჩიტალაძე, ამირან ლომთაძე, სოსო ჭელიძე, ელევნორა ბედენაშვილი, ბექა ოშხერელი, მაია კაციტაძე, ნათია მარგველიძე, ესმა მაისაშვილი, გიორგი მურუსიძე, დავით მიქიაშვილი, ბაკურ სანთელაძე, ნინო ჯოხაძე, ანა გურგენიძე, მაკა გოცირიძე. აგრეთვე სხდომას ესწრებოდა ამბროლაურის მუნიციპალიტეტის მერი ზვიად მხეიძე, მერიის საფინანსო სამსახურის უფროსი ბეჟან კობახიძე, მერიის ეკონომიკისა და ქონების მართვის სამსახურის უფროსი გიორგი გოძიაშვილი, გაზეთის ,,ამბროლაურის მოამბე“ რედაქტორი დალი დარახველიძე.

 სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

 ასლან საგანელიძე მიესალმა სხდომის დამსწრე წევრებს, მუნიციპალიტეტის მერს, სხდომის დამსწრე წევრებს, მწუხარება გამოხატა ამბროლაურში მომხდარი ტრაგედიის გამო.

 სხდომის თავმჯდომარემ, საკრებულოს თავმჯდომარე, ასლან საგანელიძემ წარადგინა დღის წესრიგი და განმარტება გააკეთა დღის წესრიგით წარმოდგენილ საკითხებზე. აღნიშნა, რომ კანონმდებლობის შესაბამისად მერს ინიცირებული საკითხები ემატება განსახილველ საკითხებს, რომელზეც განმარტებას გააკეთებს მუნიციპალიტეტის მერი.

ზვიად მხეიძემ მიესალმა საკრებულოს წევრებს და საკრებულოს წარუდგინა დასამატებელი საკითხები: ბიუჯეტის ცვლილების პროექტი, ამბულატორიების გადაცემის საკითხი და კულტურის ცენტრის ქონების, წიგნების ჩამოწერის საკითხი.

 საკრებულოს სხდომის თავმჯდომარემ, ასლან საგანელიძემ კენჭისყრაზე დააყენა საკრებულოს მორიგი სხდომის დღის წესრიგის პროექტი დამატებული საკითხის გათვალისწინებით.

კენჭისყრის შედეგად მომხრე:23; წინააღმდეგი: არცერთი, დამტკიცდა ცვლილებით

დ ღ ი ს წ ე ს რ ი გ ი

1. ამბროლაურის მუნიციპალიტეტის 2022 წლის ბიუჯეტის 9 თვის შესრულების შესახებ

*მომხსენებელი ბეჟან კობახიძე - ამბროლაურის მუნიციპალიტეტის მერიის პირველადი სტრუქტურული ერთეულის საფინანსო სამსახურის უფროსი*

1. „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი ბეჟან კობახიძე - ამბროლაურის მუნიციპალიტეტის მერიის პირველადი სტრუქტურული ერთეულის, საფინანსო სამსახურის უფროსი*

1. ამბროლაურის მუნიციპალიტეტის საკუთრებაში არსებული უძრავი ქონების (ამბულატორიების) სახელმწიფოსათვის უსასყიდლოდ საკუთრებაში გადაცემის შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის, ეკონომიკისა და ქონების მართვის სამსახურის უფროსი*

1. ამბროლაურის მუნიციპალიტეტის საკუთრებაში არსებული უძრავი ქონების (ამბულატორიების) ა(ა)იპ - „საქართველოს სამედიცინო ჰოლდინგზე“, უსასყიდლო უზუფრუქტის ფორმით, 2 წლის ვადით, სარგებლობაში გადაცემის შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის, ეკონომიკისა და ქონების მართვის სამსახურის უფროსი*

1. ა(ა)იპ ამბროლაურის კულტურის ცენტრის ბალანსზე რიცხული გამოუყენებელი ქონების ჩამოწერაზე თანხმობის გაცემის შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის, ეკონომიკისა და ქონების მართვის სამსახურის უფროსი*

1. სხვადასხვა.
2. **მოისმინეს:** ამბროლაურის მუნიციპალიტეტის მერიის პირველადი სტრუქტურული ერთეულის საფინანსო სამსახურის ხელმძღვანელის ბეჟან კობახიძის მოხსენება ამბროლაურის მუნიციპალიტეტის 2022 წლის ბიუჯეტის 9 თვის შესრულების შესახებ

*ანგარიში თან ერთვის*

ბეჟან კობახიძე მიესალმა საკრებულოს წევრებს და წარუდგინა ბიუჯეტის 9 თვის შესრულების ანგარიში. ისაუბრა თუ რა მიმართულებით იყო შედარებით დაბალი შესრულების მაჩვენებელი და დაბალი მაჩვენებლის მიზეზებზე. აღნიშნა, რომ სოციალური, სამედიცინო და სხვა კულტურულ-სპორტული ღონისძიების დაგეგმილი ხარჯების შესრულების მაჩვენებელი დამაკმაყოფილებელია, პანდემიის გამო იყო ზოგიერთი კულტურულ-სპორტული ღონისძიება, რომლის თანხები დამატებით აისახა ბიუჯეტში.

სოსო ჭელიძემ დასვა შეკითხვა როგორ გადაწყდა სოჭის თესლის საკითხი ონის მუნიციპალიტეტთან მიმართებაში? რა პროგნოზს გააკეთებს დარჩენილი ერთი თვის შესრულების საკითხზე?

ბეჟან კობახიძემ განმარტება გააკეთა თუ რატო მოხდა სოჭის გირჩის გატანის მოსაკრებლის ონის მუნიციპალიტეტის ბიუჯეტში ასახვა, რომ მოხდება აღნიშნული თანხის (40 000 ლარი) დაბრუნება.

ზაალ მეტრეველმა დააყენე საკითხი, რომ არ მოხდეს თლუღის ეტიკეტით სოჭის გირჩის გატანა სხვა მუნიციპალიტეტის ტერიტორიიდან. ეს საკითხი უნდა იყოს დარეგულირებული.

ზვიად მხეიძემ და ბეჟან კობახიძემ აღნიშნეს, რომ კარგი მაჩვენებლებით დასრულება ეს წელი, ისაუბრეს თუ რა შემოსავალი იქნება და რა შესრულების მაჩვენებელი წლის ბოლოს.

ამირან ლომთაძემ ისაუბრა ახალგაზრდული ცენტრის მოწყობის დაფინანსების საკითხის 2023 წლის დაკორექტირებულ ბიუჯეტში ასახვის საკითხზე.

ასლან საგანელიძემ, ზვიად მხეიძემ განმარტეს, რომ ახალგაზრდული ცენტრის მოწყობის საკითხი მისაღებია და მისი მოწყობის თანხები აისახება ბიუჯეტში.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის 2022 წლის ბიუჯეტის 9 თვის შესრულების დამაკმაყოფილებლად შეფასების საკითხს.

კენჭის ყრის შედეგად მომხრე:23; წინააღმდეგი: 0;

**გადაწყვიტეს:** ამბროლაურის მუნიციპალიტეტის 2022 წლის ბიუჯეტის 9 თვის შესრულება შეფასდეს დამაკმაყოფილებლად.

1. **მოისმინეს:** ამბროლაურის მუნიციპალიტეტის მერის ზვიად მხეიძის მოხსენება „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე

*პროექტი თან ერთვის*

ბეჟან კობახიძემ საკრებულოს წარუდგინა ბიუჯეტის ცვლილების პროექტი, აღნიშნა, რომ პროექტი მოიცავს შემდეგ ცვლილებებს: სოფელ სადმელის სამუშაოების გარდამავალი პროექტის დაფინანსების თანხას; სოციალური და სამედიცინო პროგრამების თანხების დამატებას და დააკონკრეტა თუ რა მიმართულებით მოხდება თანხების გადანაწილება; ასევე ცვლილება მოიცავს აიპიების თანხების მატებას, კერძოდ დასუფთავების და კეთილმოწყობის აიპის საწვავის ხარჯის, ზამთრის სამუშაოების პერიოდში ფორმების შეძენის, საფეხბურთო კლუბ ,,რაჭის“ აიპის თანხის მატება სამივლინებო ხარჯებისთვის, თოვლწმენდის სამუშაოების თანხების და საახალწლო განათების მოწყობის თანხები.

ამირან ლომთაძემ დასვა შეკითხვა როდის მოხდა აიპიების შემოწმება აუდიტის მიერ და რა ხარვეზი გამოვლინდა? საწვავის ხარჯი დიდი ჩანს, საჭიროებს დასაბუთებას ამდენი საწვავის ხარჯის მოთხოვნა.

ზვიად მხეიძემ აღნიშნა, რომ დასუფთავების და კეთილმოწყობის აიპის ავტომობილების ხარჯები ფინანსდებოდა საგარანტიო ვალდებულებით, საგარანტიო ვადის გასვლის შემდეგ აიპის დასაფინანსებელია ავტომობილების ყველა სახის მოწესრიგების ხარჯი, სრულიად გასათვალისწინებელია საწვავის ხარჯის მდგომარეობის მონიტორინგი, თუმცა შიდა აუდიტის მიერ მოხდა აიპის შემოწმება და რაიმე ხარვეზი ამ მიმართულებით არ დაფიქსირებულა. ასევე განმარტა, რომ საახალწლო განათების მოწყობილობები, რომელიც შეძენილია წინ წელს, საჭიროებს გარკვეული ნაწილების შეცვლას, რისთვისაც დამატებითი თანხებია ასახული პროექტში.

ასლან საგანელიძემ აღნიშნა, რომ შიდა აუდიტის მიერ უნდა მოხდეს აიპიების შემოწმება, რომ არ მოხდეს სერიოზული გადაცდომა.

ბაკურ სანთელაძემ დააყენა სოფელ ჭრებალოში საჭიდაო დარბაზის გათბობის საკითხის მოგვარება.

ზვიად მხეიძემ განმარტა, რომ სასურველია ყველა დაწესებულების გათბობის საკითხი ცენტრალური გათბობის სისტემით მოხდეს.

ბეჟან კობახიძემ აღნიშნა, რომ ცვლილების პროექტში ასევე ასახულია შპს ,,ახალი ტრანსპორტის“ ავტომობილებისათვის ზამთრის საბურავების შეძენის ხარჯები, ტრანსპორტის უსაფრთხო გადაადგილებისთვის და გარე განათების ელექტრო ენერგიის ხარჯის დამატებითი თანხები.

ზვიად მხეიძემ, ზაალ მეტრეველმა აღნიშნა, რომ უნდა მოხდეს სოფლებში გარე განათების წერტილოვანი შეზღუდვების დაწესება საჭიროებისამებრ.

ბეჟან კობახიძემ საკრებულოს წარუდგინა კიდევ ის ხარჯები, რომელიც ასახულია ცვლილებაში, კერძოდ გაიზრდება უფლებამოსილების განხორციელებასთან დაკავშირებული ხარჯი, მოხდება შიდა მუხლობრივი ცვლილებები და ყველა ხარჯის დაფინანსება მოხდება დღგ-ს თანხებით. მან აღნიშნა, რომ კანონმდებლობის ცვლილების შესაბამისად მოხდება ქონების გადასახადის მუნიციპალიტეტებისთვის დაბრუნება, ასევე საამშენებლო მოსაკრებლის ოდენობის გაზრდა.

ზვიად მხეიძემ აღნიშნა, რომ 2022 წლის ნაშთი მოხმარდება 2023 წელში განსახორციელებელი ინფრასტრუქტურული პროექტების დაფინანსებას.

ზაალ მეტრეველმა ყურადღება გაამახვილა წყლის მრიცხველების შემოღების, გაზის და ელექტრო ენერგიის მრიცხველების საფასურის გაზრდის საკითხებზე. ამით მოსახლეობას ეკისრება დიდი ხარჯები და კერძო ორგანიზაციებს კი გადასახადებიც არ ეკისრებათ.

ასლან საგანელიძემ აღნიშნა, რომ საყურადღებოა, რომ სამედიცინო პროგრამაში ონკოლოგიური მიმართულებით ხდება თანხების მატების საჭიროება.

საკრებულოს თავმჯდომარემ, სხდომის თავმჯდომარემ, ასლანს საგანელიძემ კენჭი უყარა „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე დადგენილების მიღების საკითხს.

ამირან ლომთაძემ აღნიშნა, რომ ფრაქცია ,,ერთიანი ნაციონალური მოძრაობა“ თავს იკავებს საკითხის მხარდაჭერაზე, დასუფთავების და კეთილმოწყობის აიპის საწვავის ხარჯის მატების გამო.

კენჭის ყრის შედეგად მომხრე:21; წინააღმდეგი: არცერთი; (კენჭისყრაზე თავი შეიკავა 2, ამირან ლომთაძე და ანა გურგენიძე)

**გადაწყვიტეს:** მიღებულ იქნეს „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე.

1. **მოისმინეს:** ამბროლაურის მუნიციპალიტეტის პირველადი სტრუქტურულის ეკონომიკისა და ქონების მართვის სამსახურის ხელმძღვანელის გიორგი გოძიაშვილის მოხსენება ამბროლაურის მუნიციპალიტეტის საკუთრებაში არსებული უძრავი ქონების (ამბულატორიების) სახელმწიფოსათვის უსასყიდლოდ საკუთრებაში გადაცემის შესახებ

*პროექტი თან ერთვის*

გიორგი გოძიაშვილმა წარადგინა პროექტი, ისაუბრა ამბულატორიების სახელმწიფოს საკუთრებაში გადაცემის საკითხზე, საკრებულოს წარუდგინა ის ცხრა ამბულატორია, რომელიც წარმოდგენილი პროექტით გადაეცემა სახელმწიფოს. გადაცემა უნდა განხორციელდეს იანვრამდე, რომ სახელმწიფომ შესძლოს ამბულატორიების კომუნალური ხარჯების უზრუნველყოფა. ასევე განმარტება გააკეთა საქართველოს სამედიცინო ჰოლდინგზე უზუფრუქტის ფორმით ამბულატორიების გადაცემის პროცესებზე და წარუდგინა იმ ამბულატორიების ჩამონათვალი რომელიც უზუფრუქტით გადაეცემა ჰოლდინგს.

ზვიად მხეიძემ აღნიშნა, რომ ამბულატორიების გადაცემის საკითხი კარგი წამოწყებაა, ჰოლდინგი იღებს ამბულატორიების მოვლის და აღჭურვის პასუხისმგებლობას.

ესმა მაისაშვილმა აღნიშნა, რომ ჰოლდინგის წარმომადგენლებთან დაკავშირება დღემდე ვერ მოხერხდა, საჭიროა ამბულატორიების ზამთრის პერიოდში გათბობა, რაც გარკვეულ ხარჯებს საჭიროებს, შეუძლებელია შენობაში გაჩერება და პაციენტების, ბავშვების, მიღება.

ასლან საგანელიძემ, ზაალ მეტრეველმა აღნიშნეს, რომ სანამ ამბულატორიების გადაცემის საკითხი ბოლომდე მოგვარდება უნდა მოხდეს მათი დახმარება, რომ შესძლონ ზამთრის სეზონზე ამბულატორიების მედ პერსონალმა მუშაობა.

გიორგი გოძიაშვილმა ყურადღება გაამახვილა იმ ამბულატორიებზე, რომლების გადაცემაც აქამდე ვერ ხერხდება ქონების გამიჯვნის მოწესრიგების გამო.

სოსო ჭელიძემ და ბაკურ სანთელაძემ დასვეს შეკითხვა თუ რა პრობლემებია სოფელ სადმელის და სოფელ ჭრებალოს ამბულატორიების გადაცემის პროცესზე.

ზვიად მხეიძემ ისაუბრა სოფელ სადმელის ამბულატორის მდგომარეობაზე, სამომავლოდ ახალი ამბულატორიის აშენების შესაძლებლობაზე.

საკრებულოს თავმჯდომარემ, სხდომის თავმჯდომარემ, ასლანს საგანელიძემ კენჭი უყარა ამბროლაურის მუნიციპალიტეტის საკუთრებაში არსებული უძრავი ქონების (ამბულატორიების) სახელმწიფოსათვის უსასყიდლოდ საკუთრებაში გადაცემის შესახებ განკარგულების დამტკიცების საკითხს.

კენჭის ყრის შედეგად მომხრე:23; წინააღმდეგი: არცერთი;

**გადაწყვიტეს:** მიღებულ იქნეს ამბროლაურის მუნიციპალიტეტის საკუთრებაში არსებული უძრავი ქონების (ამბულატორიების) სახელმწიფოსათვის უსასყიდლოდ საკუთრებაში გადაცემის შესახებ განკარგულება.

1. **მოისმინეს:** ამბროლაურის მუნიციპალიტეტის პირველადი სტრუქტურულის ეკონომიკისა და ქონების მართვის სამსახურის ხელმძღვანელის გიორგი გოძიაშვილის მოხსენება ამბროლაურის მუნიციპალიტეტის საკუთრებაში არსებული უძრავი ქონების (ამბულატორიების) ა(ა)იპ - „საქართველოს სამედიცინო ჰოლდინგზე“, უსასყიდლო უზუფრუქტის ფორმით, 2 წლის ვადით, სარგებლობაში გადაცემის შესახებ

*პროექტი თან ერთვის*

საკრებულოს თავმჯდომარემ, სხდომის თავმჯდომარემ, ასლანს საგანელიძემ კენჭი უყარა ამბროლაურის მუნიციპალიტეტის საკუთრებაში არსებული უძრავი ქონების (ამბულატორიების) ა(ა)იპ - „საქართველოს სამედიცინო ჰოლდინგზე“, უსასყიდლო უზუფრუქტის ფორმით, 2 წლის ვადით, სარგებლობაში გადაცემის შესახებ განკარგულების დამტკიცების საკითხს.

კენჭის ყრის შედეგად მომხრე:23; წინააღმდეგი: არცერთი;

**გადაწყვიტეს:** მიღებულ იქნეს ამბროლაურის მუნიციპალიტეტის საკუთრებაში არსებული უძრავი ქონების (ამბულატორიების) ა(ა)იპ - „საქართველოს სამედიცინო ჰოლდინგზე“, უსასყიდლო უზუფრუქტის ფორმით, 2 წლის ვადით, სარგებლობაში გადაცემის შესახებ განკარგულება.

1. **მოისმინეს:** ამბროლაურის მუნიციპალიტეტის პირველადი სტრუქტურულის ეკონომიკისა და ქონების მართვის სამსახურის ხელმძღვანელის გიორგი გოძიაშვილის მოხსენება ა(ა)იპ ამბროლაურის კულტურის ცენტრის ბალანსზე რიცხული გამოუყენებელი ქონების ჩამოწერაზე თანხმობის გაცემის შესახებ

*პროექტი თან ერთვის*

გიორგი გოძიაშვილმა საკრებულოს წარუდგინა პროექტი.

ზვიად მხეიძემ განმარტა, რომ სოფლის ბიბლიოთეკებში და ცენტრალურ ბიბლიოთეკაში წიგნების გარკვეული ნაწილი ჩამოწერას ექვემდებარება, მოხდება მათი ჩამოწერა საკრებულოს თანხმობით, რის შემდეგ კულტურის ცენტრი უზრუნველყოფს მისი, როგორც მაკულატურის სახით ახალ წიგნებზე გადაცვლას.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ა(ა)იპ ამბროლაურის კულტურის ცენტრის ბალანსზე რიცხული გამოუყენებელი ქონების ჩამოწერაზე თანხმობის გაცემის საკითხს.

კენჭის ყრის შედეგად მომხრე:23; წინააღმდეგი: არცერთი;

**გადაწყვიტეს:** მიეცეს თანხმობა ა(ა)იპ ამბროლაურის კულტურის ცენტრის ბალანსზე რიცხული გამოუყენებელი ქონების ჩამოწერაზე.

ასლან საგანელიძემ საკითხების განხილვის შემდეგ სხვადასხვა საკითხებში საკრებულოს წარუდგინა ფრაქციის ,,ერთიანი ნაციონალური მოძრაობა“ თავმჯდომარის, ამირან ლომთაძის მიერ საკრებულოში ინიცირებული საკითხი. მან აღნიშნა, რომ წერილობით საკითხის წარმოდგენამდე გაიმართა მიმოხილვა და ყველა ვთანხმდებით რომ მუნიციპალიტეტის ტერიტორიაზე ტყის განკარგვა-გამოყენებაზე პასუხისმგებლები ვართ ყველა, თუმცა ლიცენზიით გადაცემული ტყე მხოლოდ გადაცემულია და სხვა ძვრები დღემდე არ განხორციელებულა. რაც შეეხება ფრაქციის მიერ წარმოდგენილი საკითხის იურიდიულ მხარეს აპარატის იურისტები წარმოადგენენ წინადადებებს.

საკრებულოს აპარატის იურიდიული განყოფილების უფროსმა თია დვალმა დაუსვა შეკითხვა ფრაქციის თავმჯდომარეს საკითხი თუ წარმოდგენილია პეტიციის სახით? ასევე მან აღნიშნა, რომ წარმოდგენილ პროექტს არ აქვს სათაური და მისი განხილვა რთულია.

აზრი გამოთქვეს: ასლან საგანელიძემ, ზვიად მხეიძემ, ამირან ლომთაძე, სოსო ჭელიძემ, ზაალ მეტრეველმა, ელიზბარ კობახიძემ, გიორგი მურუსიძემ, ანა გურგენიძემ, თია დვალმა, ეკატერინე ჭიჭინაძემ.

ამირან ლომთაძემ აღნიშნა, რომ ფრაქციის ინიციატივაა და საკრებულოს რიგგარეშე სხდომა უნდა იქნეს მოწვეული, თუნდაც საკითხი არა მართებულად იყოს წარმოდგენილი, შემდეგ საკრებულო მიიღებს გადაწყვეტილებას.

სხდომის ოქმს სხდომის [აუდიო ჩანაწერი CD დისკზე](file:///C%3A%5CUsers%5Cteona.ghudumidze%5CDesktop%5C2021%20%E1%83%AC%E1%83%9A%E1%83%98%E1%83%A1%20%E1%83%A1%E1%83%90%E1%83%99%E1%83%A0%E1%83%94%E1%83%91%E1%83%A3%E1%83%9A%E1%83%9D%E1%83%A1%20%E1%83%90%E1%83%AE%E1%83%90%E1%83%9A%E1%83%98%E1%83%A1%20%E1%83%9B%E1%83%90%E1%83%A1%E1%83%90%E1%83%9A%E1%83%94%E1%83%91%E1%83%98%5C%E1%83%A1%E1%83%AE%E1%83%93%E1%83%9D%E1%83%9B%E1%83%98%E1%83%A1%20%E1%83%9D%E1%83%A5%E1%83%9B%E1%83%94%E1%83%91%E1%83%98%5C%E1%83%A1%E1%83%90%E1%83%99%E1%83%A0%E1%83%94%E1%83%91%E1%83%A3%E1%83%9A%E1%83%9D%E1%83%A1%20%E1%83%A1%E1%83%AE%E1%83%93%E1%83%9D%E1%83%9B%E1%83%98%E1%83%A1%20%E1%83%9D%E1%83%A5%E1%83%9B%E1%83%94%E1%83%91%E1%83%98%5C2022%20%E1%83%AC%E1%83%9A%E1%83%98%E1%83%A1%20%E1%83%9D%E1%83%A5%E1%83%9B%E1%83%94%E1%83%91%E1%83%98%5C29.06.2022%E1%83%AC..aac) ჩაწერილი თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე